Sacrosancte Dei ecclesie Matiscensi que est constructa in nomine Dei et Sancti Vincentii martiris. Ego Constantinus dono jam dicte ecclesie vineam unam que posita est in sero oppido, et quicquid in supradicta villa habere visus sum cedo pro remedio anime mee vel parentum meorum de meis militibus commissis. Et iterum dono, in villa Milliaco, vineas et campos et quicquid in eodem oppido visus sum habere; rursumque cedo medium plantum mee portionis que consistit in vico Tolonico vulgali athomo Sancti Vincentii Christi testis, et ut fratrum urbis Matisconensis ibidem normiter degentium usui et mense cuncta obveniant communiter. Dono et etiam servum nomine Beraldum; si quis hoc calumniaverit libras XX componat de auro. S. Constantini. S. Hugonis. S. David. S. Bernardi.